UAZ Patriot

UAZ Patriot (UAZ-3163) estas la plentransmisiila ajnagrunda aŭtomobilo. Ĝi estas amase fabrikata en la Uljanovska Aŭtomobila Uzino ekde aŭgusto 2005 kaj anstataŭis UAZ Simbir.

 Historio 
UAZ Patriot naskiĝis per modernigado de UAZ Simbir, surbaze de kies platformo ĝi estis kreita. Radodistanco kreskis ĝis , pliboniĝis komforto, unuafoje aperis versioj de la sama modelo (origine tio estis Komfort kaj Klassik, poste aldoniĝis Limited). En 2005 ĝi estis prezentita kaj ekvendiĝis.

En oktobro 2009 la ĉefministro Vladimir Putin kredigis la italan ĉefministron Silvio Berlusconi, ke ĝis fino de la jaro la unuajn UAZ Patriot produktos nova aŭtofabriko en Vladivostoko, malfermota de la rusia kompanio Sollers, kiu estas interalie la posedanto de UAZ kaj de la Motora Fabriko Zavolĵje. La itala ŝtatestro ekdubis kaj promesis aĉeti UAZ Patriot, se tio okazos, post kio la rusia kolego reciproke promesis al li rabaton je 10%. La  la fabriko estis malfermita kaj baldaŭ la aŭto estis sendita al Italio. Silvio Berlusconi diris ke testis ĝin kaj poste donacis al la ministro pri defendo Ignazio La Russa, kiu vidis kaj ŝatis la ĵipon. Pluraj ĵurnalistoj dubis, ke tiu ĉi aŭto estis vere fabrikita en la vladivostoka fabriko, supozante ke temas pri la fabrikaĵo el Uljanovsko. La fabriko en Vladivostoko de komenco produktis UAZ Patriot nur etskale kaj poste tute fermiĝis.

 Teknikaj karakterizoj 
La aŭto estas profunde modernigita versio de UAZ Simbir, do havas la saman korpuson, ĉarojn, kvinlokan aŭ naŭlokan salonon, kaj motorojn de la Motora Fabriko Zavolĵje. Estas uzataj eksterlandaj elementoj: la hidraŭlika stir-helpilo de Delphi Italia Automotive (Italio), bremsosistemo de ContiTeves (Germanio), stirilo de Takata-Petri AG (Germanio), hejtilo kaj klimatizilo de Sanden International Europe Ltd (Britio), rapidumskatolo de Dymos (Sud-Koreio), sidiloj de DAWNSCO (Sud-Koreio).

La ĉefaj elementoj:
 la antaŭaj bremsoj estas diskaj, ducilindraj, kun flosanta krampo;
 la malantaŭaj bremsoj estas tamburaj, unucilindraj, kun aŭtomata reguligado de spaco inter surmetaĵoj kaj la tamburo;
 la antaŭa suspensio estas dependa, risorta, kun stabiligilo de transversa stabileco, hidropneŭmaj teleskopaj amortiziloj dudirekte funkciantaj, kun du laŭlongaj leviloj kaj transversa tirilo;
 la malantaŭa suspensio estas dependa, sur du laŭlongaj duonelipsaj etfoliaj risortoj, kun stabiligilo de transversa stabileco;
 la pneŭoj 225/75R16, 235/70R16, 245/70R16, 245/60R18.

 Versioj kaj subversioj 
 La civilaj 
 UAZ Patriot Dizel (, ankaŭ konata kiel , ) estas la subversio de UAZ Patriot kun eksterlanda dizela turbinkompresoro IVECO F1A (de Fiat Ducato) kun jenaj karakterizoj: volumeno 2,3 litroj, 116 ĉevalpovoj, ekologia klaso Euro III, averaĝa fuelkonsumado ĉe rapideco 90 km/hore estas 9,5 litroj por 100 km. La amasa fabrikado okazis de aŭgusto 2008 ĝis aprilo 2012. Ekde majo 2012 estas fabrikata la versio UAZ-31638 kun la rusia turbinkompresoro ZMZ-51432 de la ekologia klaso Euro IV. Ne plu produktata.
 UAZ Kargo (, ankaŭ konata kiel ) estas la komerca pickup surbaze de UAZ-3163, sed kun pli longa (3000 mm) aksodistanco, mallonga 2-loka kabino kaj triflanka platformo de la tipo 3303. La amasa fabrikado okazis de februaro 2008 ĝis 2011. En 2013 la fabrikado estis relanĉita, sed en 2017 ĉesis pro ekproduktado de UAZ Profi.
 UAZ Pickup (, ankaŭ konata kiel ) estas la pickup kun duobligita 4-porda 5-loka kabino surbaze de UAZ-3163, sed kun pli longa (3000 mm) aksodistanco. La amasa fabrikado startis en aŭgusto 2008.
 UAZ Patriot Sport (, ankaŭ konata kiel ) estas la mallongbaza versio de la baza modelo (la aksodistanco estas mallongigita ĝis 2400 mm, la kofrujo ĝis 750 litroj. Ĝi estas destinita por homoj junaj kaj aktivaj. Ĝi havas malpli larĝajn malantaŭajn pordojn kaj laŭ konstrukcio estas la posteulo de UAZ-3160. Danke al malpli longaj elstaraĵoj ĝi havas pli bonan vetureblecon kaj malpli grandan turnoradiuson. Haveblas du variantoj de benzinaj motoroj po 2,7 litroj: ZMZ-40904 (en la versio Limited), 128 ĉevalpovoj kaj ZMZ-4091 (en la versioj Classic kaj Comfort), 112 ĉevalpovoj. La transmisio estas 5-ŝtupa, mekanika, de la firmao Dymos Inc. (Sud-Koreio). La amasa fabrikado startis la . La  la fabrikado ĉesis.
 UAZ Profi (, ankaŭ konata kiel , , , ) estas la komerca pickup surbaze de UAZ-3163, sed kun pli longa (3500 mm) aksodistanco, mallonga 2-loka aŭ duobligita 4-porda 5-loka kabino, kun kargoplatformo kun du variantoj de larĝeco. UAZ Profi povas havi la antaŭan aŭ plenan transmisiilon. Ĝi havas motoron ZMZ-409051, 150 ĉevalpovoj (pli ol ĉe la fonta motoro ZMZ-40906). La amasa fabrikado komenciĝis en aŭgusto 2017.

 Limigitaj serioj 
 En oktobro 2011 estis aperis la versio omaĝe al la 70-a datreveno de la Uljanovska Aŭtomobila Uzino. Ĝi ricevis specialan malhelgrizan koloron, ledajn tegaĵojn de sidiloj, malantaŭajn pakrumsensilojn, hejtadon de la antaŭaj sidiloj ktp.
 En septembro 2013 aperis la versio Trofi kaj en junio 2014 ĝia renovigita eldono.
 En decembro 2013 estis produktita la versio Arktik, kreita surbaze de la versio Limited, kun speciala koloro Neĝa Reĝino, antaŭstarta motorhejtilo Eberspecher HYDRONIC ktp.
 En decembro 2016 aperis la versio en la stilo de World of Tanks. Ĝi estis kreita kunlabore kun la kompanio Wargaming kaj havas plurajn luksaĵojn kaj specialaĵojn rilate interieron kaj eksterieron.
 En julio 2019 estis prezentita la limigita (300 aŭtoj) versio EDITION I kun la aŭtomata rapidumskatolo, speciala koloro kaj unikaj opcioj.

 La militaj, policaj kaj specialaj 
 La armea kargopasaĝera versio UAZ-3163 () estis prezentita dum la 6-a Rusia Internacia Aŭtoekspozicio "Aŭtosalono-2003", okazinta en aŭgusto 2003.
 UAZ-3163-015 AP () estas la patrolaŭto por la civila kaj milita policoj, testita en 2013.
 La blenditaj aŭtoj surbaze de UAZ-3163: Jesaul-2945 (), Tarantul-19312 ().
 La averio-savista aŭto ASM-41-01Ŝ () surbaze de UAZ-3163. destinita por la Ministerio pri Krizaj Situacioj de Rusio.
  UAZ-3163-103 () estas la armea versio, prezentita dum la ekspozicio "Armeo-2015". Ĝi havas forĝitajn diskojn, fiksilojn por fosiloj, kanistroj kaj armiloj, la dufolian risortan suspension anstataŭis tiu kvarfolia. Interalie ĝin uzas la rusiaj armeaj trupoj, partoprenantaj en la bataloj de la Siria enlanda milito laŭ peto de la siria registaro.

 Modernigado 
 2006—2013 
eta|La fina etapo de la internacia konkuro "Milita Ralio" de la 3-aj Armeaj Internaciaj Ludoj. 2017.
Ekde fino de 2006 estas instalata la antibloka sistemo de la firmao Bosch.

En 2008 aperis klimatizilo, pliboniĝis hejtilo kaj ventolilo, estis renovigita sistemo de malvarmigado de la motoro. La motoro adaptiĝis al la postuloj de Euro III.

En majo 2012 okazis pluraj ŝanĝoj: komplete renoviĝis la instrumenta panelo, malaperis la danĝera tenilo por la fronta pasaĝero, aperis pli sekura stirilo de la firmao Takata-Petri AG (Germanio). La muzikludilo estis ŝanĝita al grandeco de la tipo 2DIN, aperis USB-ingo.

Somere 2013 estis anoncitaj pluraj ŝanĝoj. Aperis la nova, elektre regebla rapidumskatolo de la firmao Dymos (Sud-Koreio). La malantaŭa kardana artiko mallongiĝis kaj seniĝis je meza apogilo. La manbremsa transmisiilo ekde tiam bremsas ne la kardanan artikon, sed la malantaŭajn radojn. Aperis la vintra opcio: hejtado de frontglaco, individuaj hejtiloj por la malantaŭaj pasaĝeroj, hejtado de la malantaŭaj sidiloj.

 Renovigo de 2014 
La  komenciĝis fabrikado kaj la  vendado de la nova versio de UAZ Patriot.

Okazis jenaj ŝanĝoj:
 aliformiĝis lumiloj kaj la fronta bufro;
 aperis la integritaj flankaj piedapogiloj;
 aperis la malantaŭa kamerao;
 ŝanĝiĝis la instrumenta panelo, sur kiu aperis grandekrana itinera komputilo kun termometro;
 aperis la moderna kvaraŭdigila plurmedia sistemo, akceptanta videodosierojn je Full HD, kun 7-cola tuŝekrano kaj navigilo GPS/GLONASS kun mapoj de Rusio, Ukrainio, Belorusio kaj Kazaĥio;
 aperis USB-ingo kaj Bluetooth.

 Renovigo de 2016 
En oktobro 2016 estis prezentita la nova generacio de UAZ Patriot.

Okazis jenaj ŝanĝoj:
 anstataŭ du metalaj benzinujoj aperis unu plasta;
 aperis du aerkusenoj Takata, sekurzonoj kun antaŭstreĉiloj, ESP;
 la planko, la antaŭaj fostoj kaj junto de la korpuso al framo estis fortikigitaj;
 aperis la teleskopa stirkolono (faldebla kaze de kolizio);
 aperis (laŭmende) strikta, elektronike regebla blokado de la malantaŭa diferencialo;
 redezajnita interiero;
 aperis hejtado de stirilo, la fronta parkumsensilo, rapidecregulilo, malvarmigata gantujo, klimatizilo;
 malaperis la versio kun dizela motoro.

Aperis la unika opcio de la kriza alarmosistemo: se premi la butonon dufoje, ĝi palpebrumos trifoje, tiele dankante la malantaŭan aŭton laŭe al la rusia tradicio.

 Renovigo de 2018 
La  komenciĝis fabrikado de la nova versio de UAZ Patriot.

Okazis jenaj ŝanĝoj:
 aliformiĝis la posta bufro kaj radoj;
 aperis teniloj por la ŝoforo kaj la pasaĝeroj;
 la nova motoro ZMZ Pro (renovigita versio de ZMZ-409), volumeno 2,7 litroj, 150 ĉevalpovoj, 235 N·m ĉe 2650 turnoj/minute;
 la nova kluĉilo Luk, kun premforteco malaltigita je 20%;
 plibonigita rapidumskatolo;
 la renovigita fronta ĉaro kun malfermaj turnokamoj;
 kreskis turnoangulo de radoj, la turnoradiuso malpliiĝis je 0,8 m;
 pliboniĝis la stirilo;
 la trifoliajn risortojn de la malantaŭa ĉaro anstataŭis tiuj dufoliaj;
 diametro de la malantaŭa stabiligilo malpliiĝis de 21 ĝis 18 mm, ŝanĝiĝis junto de la antaŭa stabiligilo al la framo;
 pliboniĝis ventolado;
 aldoniĝis bruizolaj materialoj.

 Renovigo de 2019 
La  komenciĝos fabrikado de la nova UAZ Patriot, kiu unuafoje ricevos la aŭtomatan rapidumskatolon de la kompanio Punch Powerglide (Francio). Vendado startos en septembro aŭ oktobro 2019.

 Eksteraj ligiloj 
 La oficiala retejo 

 Referencoj 

Patriot
Kategorio:Rusiaj aŭtomobiloj
Kategorio:Aperis en 2005
Kategorio:Transporto en 2005